**PASQUA RIALLERA**

Carles RIERA, prev.

Són les caramelles

belles cantarelles

de la nostra gent

alçant la senyera

―que voleia al vent.

*Pasqua riallera,*

*dolça primavera!*

Toquen les campanes

notes tan galanes

escampant arreu

gràcil dringadera

―dels aires la veu.

*Pasqua riallera,*

*dolça primavera!*

Alegre i florida,

tan plena de vida

del Ressuscitat,

essent falaguera

et cantem de grat.

*Pasqua riallera,*

*dolça primavera!*\*

\* Caramelles musicades pel mestre Valentí Miserachs